Тәрбиә дәресе планы

11б классы

**Тема: һәр аҙым уңышҡа юл башы.**

Уҡыуҙа йәки эштә алған яҡшы һөҙөмтәне нисек бер һүҙ менән атарға. Һеҙҙең ирешкән яҡшы һөҙөмтәне икенсе бер һүҙ менән нимә ул тип әйтергә була? Йәмғиәттә танылыу яулау һеҙҙең өсөн нимә ул?

 Тормошҡа әле яңы ғына тыуып килгән хыялдарығыҙ һеҙгә ниндәй һөҙәмтә китереүен теләр инегеҙ?

**(Уҡыусыларҙың яуаптары)**

 Шулай итеп беҙ һеҙҙең менән бөгөн уңыш тураһында һөйләшәсәкбеҙ.

 Нисек уйлайһығыҙ кешегә уңыш кәрәкме? Ул ни өсөн кәрәк кешегә?

 Һеҙҙең тормошта ул ниндәй әһәмиәткә эйә?

 Хәҙер мин һеҙгә кинәйәле хикәйә һөйләйем. Рус телендә әйткәндә притча.

* Бер ваҡыт уҡыусы аҡыл эйәһенә килгән.
* Әйт әле, ҡарт, уңыштың сере нимәлә?
* Аҡыл эйәһе уйлап торған да уҡыусыны йылға буйына алып килгән һәм икәүләп һыу кисә башлағандар. Тәрән урынға барып еткәс, аҡыл эйәһе ҡулдарын уҡыусының яуырынына һалған да ҡапыл батыра башлаған. Уҡыусының ҡаршылашыуына ҡарамаҫтан ҡарт уны һыу аҫтында тота биргән, һыуға ныҡ тонсоға башлағас ҡына, аҡыл эйәһе ҡулын ебәргән. Егет һыуҙан сығыу менән тәрән һулыш алған.
* Аҡыл эйәһе уҡыусыға: Һыу аҫтында һинең иң ҙур теләгең ниндәй ине?- тип һорау биргән
* Тын алырға, - тип яуаплаған егет, тонсоғоуҙан арына алмай.

 Шулай итеп, кинәйәле хикәйәнең төп асылы нимәлә? Ниндәй һығымта яһай алабыҙ? *(балаларҙың фекерен тыңлау)*

 Дөрөҫ, уҡыусылар. Афарин! Һеҙҙең фекерегеҙ менән килешәм. **Әгәр ҙә һеҙҙең маҡсатығыҙ тын алыуға бәрәбәр булһа, һеҙ уға һис шикһеҙ ирешәсәкһегеҙ**. Был уңышҡа ирешеүҙең беренсе аҙымы. Ниндәйҙер уңышҡа ирешер алдынан, үҙеңдән һорарға кәрәк: Ысынлап та был миңә тынсыу урында һауа кеүек кәрәкме?

 Хәҙер һеҙҙең иғтибарығыҙға бәләкәй генә видео тәҡдим итәм. (Ролик.)

 Хәҙер уҡыусылар ошо видео тәҫьирендә, уңыш ағасын яһайыҡ. Мин һеҙгә таратып биргән япраҡтарға үҙ фекрегеҙҙе яҙып ҡуйығыҙ. Кешене уңышҡа нимә килтерә? Бер һүҙ менән генә үҙегеҙҙең уй – фекерҙәрегеҙҙе яҙығыҙ?

 (Һәр береһе уҡый һәм йәбештерә).

 Был уңыш ағасы һеҙҙең киләсәктәге оло тормошоғоҙҙа ҙур еңеүҙәргә, ҡаҙаныштарға ирешергә ярҙам итәсәк ҙур аҙым булыр тип ышанам.

 Уҡыусылар, уңышҡа өлгәшкәндә кеше ниндәй хис тойғолар кисерә?(уҡыусы фекере)

 Афарин, уҡыусылар! Бәхеткә килтерә! Дәресте йомғалап, мин һеҙгә ошо хаҡта шигыр бүләк итәм.

 Бәхетле булығыҙ балалар.

 Ощоноң менән беҙҙең дәрес тамам. Яңы осрашыуҙарға өмөтләнеп, һеҙҙең менән хушлашам.